Diari Oficial de la Generalitat Valenciana


Sumari del DOGV 6162, del 10-12-2009 (2009/14247)

RESOLUCIÓ de 7 de desembre de 2009, de la consellera de Benestar Social, per la qual s'incrementen els crèdits que han de finançar les ajudes convocades per mitjà de l'Ordre de 29 de desembre de 2008, de la Conselleria de Benestar Social, per la qual es regula i convoca el programa per a finançar estades en residències de la tercera edat en l'any 2009 (línia T7127).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6162

Data del DOGV
:   10-12-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/14192


Data del document
:   07-12-2009

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 7 de desembre de 2009, de la consellera de Benestar Social, per la qual s'incrementen els crèdits que han de finançar les ajudes convocades per mitjà de l'Ordre de 29 de desembre de 2008, de la Conselleria de Benestar Social, per la qual es regula i convoca el programa per a finançar estades en residències de la tercera edat en l'any 2009 (línia T7127). [2009/14998]  
L'Ordre de 29 de desembre de 2008, de la Conselleria de Benestar Social, publicada en el Diari Oficial de la Comunitat Valenciana núm. 5926, de 5 de gener de 2009, per la qual es regula i convoca el programa per a finançar estades en residències de la tercera edat en l'any 2009, va ser tramitada d'acord amb el que disposa l'Ordre de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de despesa, i el finançament de les esmentades ajudes queda condicionat a l'aprovació dels crèdits corresponents.  
Aprovada i publicada la Llei 17/2008, de 29 de desembre, de Pressupostos de la Generalitat Valenciana per a l'exercici 2009 (DOCV núm. 5924, de 31 de desembre de 2008), de conformitat amb el que s'ha preceptuat en l'article 47.11 del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana, es va procedir mitjançant Resolució de 6 de juliol de 2009 (DOCV núm. 6055, de 13 de juliol de 2009) a donar publicitat als crèdits i a les línies de subvenció destinats al finançament de les ajudes regulades i convocades per l'esmentada Ordre de 29 de desembre de 2008, de la Conselleria de Benestar Social.  
A este respecte, també ha de considerar-se el que establix la disposició transitòria primera de l'esmentada ordre, en relació amb la Llei 39/2006, de 14 de desembre, de Promoció de l'Autonomia Personal i Atenció a les Persones en Situació de Dependència, i la resta de normativa específica de la Comunitat Valenciana, que establix que les ajudes públiques atorgades per la Conselleria de Benestar Social a l'empara de l'esmentada ordre tindran la consideració de prestacions econòmiques vinculades al servici per a aquelles persones respecte de les quals les resolucions de reconeixement de la situació de dependència, grau III, nivells 1 i 2, i grau II, nivells 1 i 2, i el seu programa individual d'atenció, preveuen com a prestacions més adequades a la seua situació personal els servicis d'atenció residencial, d'acord amb el que establix la mencionada Llei 39/2006.  
No obstant això, en estos moments hi ha disponibilitat pressupostària en la línia T7127 «Atenció a persones i famílies prestacions econòmiques sistema valencià persones dependents», que permet incrementar els crèdits que financen l'Ordre de 29 de desembre de 2008, de la Conselleria de Benestar Social.  
En virtut d'això, i fent ús de les facultats que em conferixen l'article 47.11 del text refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991, i el Decret 141/2009, de 18 de setembre, del Consell, pel qual s'aprova el Reglament Orgànic i Funcional de la Conselleria de Benestar Social, resolc:  
Primer  
Incrementar la quantia dels crèdits pressupostaris destinats a finançar les ajudes regulades en l'Ordre de 29 de desembre de 2008, de la Conselleria de Benestar Social, publicada en el Diari Oficial de la Comunitat Valenciana núm. 5926, de 5 de gener de 2009, per la qual es regula i convoca el programa per a finançar estades en residències de la tercera edat en l'any 2009, i donar publicitat als crèdits pressupostaris resultants i la línia de subvenció que es relaciona a continuació, destinats a finançar les ajudes regulades en l'esmentada ordre, a càrrec del programa pressupostari 313.60 «Ordenació de la dependència i gestió de centres, servicis i prestacions».  
Denominació: Atenció a persones i famílies prestacions econòmiques sistema valencià persones dependents  
Línia de subvenció: T7127  
Consignació pressupostària inicial: 64.791.246,68 €  
Consignació pressupostària actual: increment d'1.920.000,00 €, i passa de 67.352.199,68 € a 21.443.257,68 €  
Procedència i quantia dels fons:   
Fons propis: 89.492.006,00 €   
Aportació condicionada: 2.563.262,84 €  
Fons finalistes Àrea de Treball i S.S.: 2.563.262,84 €  
Segon  
Publicar la present resolució en el Diari Oficial de la Comunitat Valenciana.  
València, 7 de desembre de 2009.- La consellera de Benestar Social: Angélica Such Ronda.